CELEX: 32008L0036
Language: sl
Date: 2008-03-11 00:00:00
Title: Direktiva 2008/36/ES Evropskega parlamenta in Sveta z dne 11. marca 2008 o spremembi Direktive Sveta 92/49/EGS o uskladitvi zakonov in drugih predpisov o neposrednem zavarovanju razen življenjskega zavarovanja glede Komisiji podeljenih izvedbenih pooblastil

20.3.2008   
            
            
               SL
            
            
               Uradni list Evropske unije
            
            
               L 81/69
            
         
      DIREKTIVA 2008/36/ES EVROPSKEGA PARLAMENTA IN SVETA
   
   z dne 11. marca 2008
   o spremembi Direktive Sveta 92/49/EGS o uskladitvi zakonov in drugih predpisov o neposrednem zavarovanju razen življenjskega zavarovanja glede Komisiji podeljenih izvedbenih pooblastil
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o ustanovitvi Evropske skupnosti in zlasti členov 47(2) in 55 Pogodbe,
   ob upoštevanju predloga Komisije,
   ob upoštevanju mnenja Evropskega ekonomsko-socialnega odbora (1),
   v skladu s postopkom, določenim v členu 251 Pogodbe (2),
   ob upoštevanju naslednjega:
   
               (1)
            
            
               Direktiva 92/49/EGS (3) predvideva sprejetje nekaterih ukrepov v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (4).
            
         
               (2)
            
            
               Sklep 1999/468/ES je bil spremenjen s Sklepom 2006/512/ES, ki je uvedel regulativni postopek s pregledom, ki se uporablja za sprejetje izvedbenih ukrepov splošnega obsega za spreminjanje nebistvenih določb temeljnega akta, sprejetega v skladu s postopkom iz člena 251 Pogodbe, med drugim s črtanjem nekaterih takšnih določb ali z dopolnjevanjem temeljnega akta z novimi nebistvenimi določbami.
            
         
               (3)
            
            
               V skladu z izjavo Evropskega parlamenta, Sveta in Komisije (5) o Sklepu 2006/512/ES in da bi lahko uporabili regulativni postopek s pregledom za akte, sprejete v skladu s postopkom iz člena 251 Pogodbe, ki so že začeli veljati, je treba te akte prilagoditi skladno z veljavnimi postopki.
            
         
               (4)
            
            
               Komisiji bi bilo treba podeliti pooblastila za sprejetje ukrepov, potrebnih za izvajanje direktiv 73/239/EGS (6), 88/357/EGS (7) in 92/49/EGS, da se upošteva tehnični razvoj v zavarovalniškem sektorju in na finančnih trgih ter zagotovi enotno uporabo navedenih direktiv. Ti ukrepi so namenjeni zlasti razširitvi seznama pravnih oblik, spreminjanju seznama vrst zavarovanja ali prilagajanju terminologije, uporabljene v tem seznamu, razjasnitvi seznama postavk, iz katerih je sestavljen minimalni kapital, preoblikovanju minimalnega zajamčenega kapitala, spreminjanju seznama sredstev, sprejemljivih za kritje zavarovalno-tehničnih rezervacij in pravil o uporabi vlaganj, spreminjanju za omilitev pravil usklajenosti ter razjasnitvi opredelitev. Ker so navedeni ukrepi splošnega obsega in so namenjeni spreminjanju nebistvenih določb Direktiv 73/239/EGS, 88/357/EGS in 92/49/EGS, med drugim z njihovim dopolnjevanjem z novimi nebistvenimi elementi, bi jih bilo treba sprejeti v skladu z regulativnim postopkom s pregledom iz člena 5a Sklepa 1999/468/ES.
            
         
               (5)
            
            
               Direktivo 92/49/EGS bi bilo treba zato ustrezno spremeniti.
            
         
               (6)
            
            
               Ker so spremembe Direktive 92/49/EGS, ki jih uvaja ta direktiva, prilagoditve tehnične narave, ki zadevajo le postopek v odboru, ni treba, da jih države članice prenesejo v nacionalno zakonodajo. Določbe v ta namen torej niso potrebne –
            
         SPREJELA NASLEDNJO DIREKTIVO:
   Člen 1
   Spremembe
   V členu 51 Direktive 92/49/EGS se uvodni del nadomesti z naslednjim:
   
      „V skladu z regulativnim postopkom s pregledom iz člena 2 Direktive 91/675/EGS se sprejmejo naslednje tehnične prilagoditve za spremembo nebistvenih določb direktiv 73/239/EGS in 88/357/EGS ter te direktive, med drugim z njihovim dopolnjevanjem:“.
   
   Člen 2
   Začetek veljavnosti
   Ta direktiva začne veljati na dan po objavi v Uradnem listu Evropske unije.
   Člen 3
   Naslovniki
   Ta direktiva je naslovljena na države članice.
   
      V Strasbourgu, 11. marca 2008
      
         
            Za Evropski parlament
         
         
            Predsednik
         
         H.-G. PÖTTERING
         
      
      
         
            Za Svet
         
         
            Predsednik
         
         J. LENARČIČ
         
      
   
   
      (1)  UL C 161, 13.7.2007, str. 45.
   
      (2)  Mnenje Evropskega parlamenta z dne 10. julija 2007 (še ni objavljeno v Uradnem listu) in Sklep Sveta z dne 3. marca 2008.
   
      (3)  UL L 228, 11.8.1992, str. 1. Direktiva, kakor je bila nazadnje spremenjena z Direktivo 2007/44/ES Evropskega parlamenta in Sveta (UL L 247, 21.9.2007, str. 1).
   
      (4)  UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).
   
      (5)  UL C 255, 21.10.2006, str. 1.
   
      (6)  Prva Direktiva Sveta 73/239/EGS z dne 24. junija 1973 o usklajevanju zakonov in drugih predpisov o začetku opravljanja in opravljanju dejavnosti neposrednega zavarovanja razen življenjskega zavarovanja (UL L 228, 16.8.1973, str. 3). Direktiva, kakor je bila nazadnje spremenjena z Direktivo 2006/101/ES (UL L 363, 20.12.2006, str. 238).
   
      (7)  Druga Direktiva Sveta 88/357/EGS z dne 22. junija 1988 o usklajevanju zakonov in drugih predpisov o neposrednem zavarovanju razen življenjskega zavarovanja, ki opredeljuje določbe za učinkovito uresničevanje svobode opravljanja storitev (UL L 172, 4.7.1988, str. 1). Direktiva, kakor je bila nazadnje spremenjena z Direktivo 2005/14/ES Evropskega parlamenta in Sveta (UL L 149, 11.6.2005, str. 14).